b'\n_START_ARTICLE_\nGary Namie\n_START_SECTION_\nIN\xc5\xa0TITUT TRPIN\xc4\x8cENJA NA DELOVNEM MESTU\n_START_PARAGRAPH_\nDr. Gary Namie je direktor in\xc5\xa1tituta trpin\xc4\x8denja na delovnem mestu (izvirno angle\xc5\xa1ko Workplace Bullying Institute), ki je prva in edina ameri\xc5\xa1ka organizacija, ki zdru\xc5\xbeuje pomo\xc4\x8d za posameznike, izobra\xc5\xbeevanje javnosti, raziskovanje, urjenje profesionalcev, svetovanje in odvetni\xc5\xa1tvo. \xc5\xbdrtve trpin\xc4\x8denja lahko dobijo pomo\xc4\x8d preko telefonskega svetovanja, raznih spletnih seminarjev, priporo\xc4\x8dene literature, DVD-jev, osebnega treninga (izvirno angle\xc5\xa1ko personal coaching) in podobno. Izvajajo tudi tridnevno izobra\xc5\xbeevanje, ki ga imenujejo Workplace bullying University, namenjeno pa je predvsem psihologom, socialnim delavcem, svetovalnim delavcem, odvetnikom, izvajalcem delavnic iz tega podro\xc4\x8dja in drugim._NEWLINE_Pomembna dejavnost in\xc5\xa1tituta je tudi raziskovanje, in sicer so ugotovitve anket pomembne za bolj\xc5\xa1e razumevanje tega problema. Najnovej\xc5\xa1i rezultati raziskave (izvirno angle\xc5\xa1ko 2017 WBI U.S. Workplace Bullying Survey) so pokazali, da je 19% Ameri\xc4\x8danov tar\xc4\x8da trpin\xc4\x8denja na delovnem mestu, 19% Ameri\xc4\x8danov pa je temu pri\xc4\x8da. 70% nasilne\xc5\xbeev (oz. tistih, ki trpin\xc4\x8di) je mo\xc5\xa1kega spola, 60% \xc5\xbertev (oz. tar\xc4\x8d trpin\xc4\x8denja) pa je \xc5\xbeenskega spola. V 61% primerov je nasilne\xc5\xbe nadrejena oseba.\xc2\xa0'